Diouzh he devoa Anna lavaret din, edo he gwaz o taremprediñ plach ar Run abaoe bloaz, ha sot-pitilh e oa-eñ  ganti. Ne oa ket ar memes den ken, emezi. A-viskoazh e oa bet troet muioch gant e labour eget gant ar merched. Eget gant e wreg bepred. Ne oa ket ur poliser evel ar re a anavezen eta. Nag a revradoù am boa bet graet gant an dud-se, goude choariadegoù mell-droad. Hag ar Vezvouet, evit doare, neve nemet dour. Eveldon eta. Eveldon bremañ.